**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 2041/2016

**311a**

**Spoločná správa**

výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony** (tlač 311a) v druhom čítaní

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor k vládnemu návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

**I.**

 Národná rada Slovenskej republiky uznesením č. 361 z 30. novembra 2016 po prerokovaní vládneho návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre zdravotníctvo.

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval vládny návrh zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311) dňa 17. januára 2017 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 137 zo 17. januára 2017).

**Výbor Národnej rady Slovenskej republiky pre zdravotníctvo** prerokoval vládny návrh zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311) dňa 31. januára 2017 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 38 z 31. januára 2017).

**IV.**

 Z uznesení výborov uvedených pod bodom III. tejto správy vyplývajú pozmeňujúce návrhy:

**V čl. I, sa za 3. bod vkladá nový 4. bod,**  ktorý znie:

 „4. V § 3 ods. 4 druhej vete sa vypúšťajú slová „v anonymizovanej podobe15d) Ministerstvu financií Slovenskej republiky (ďalej len „ministerstvo financií“) na analytické účely a“.

Nasledujúce body sa primerane prečíslujú.

Navrhovaná zmena umožňuje poskytovanie spracúvaných údajov z národných zdravotníckych administratívnych registrov Ministerstvu financií SR, ktoré sa zaradí medzi subjekty uvedené v prílohe č.1 časti A písmeno f) a v prílohe č. 1 časti B písmeno f).

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I,  sa za 4. bod vkladá nový 5. bod**, ktorý znie:

 „5. V § 4 ods. 3 druhej vete sa slová „ministerstvu financií“ nahrádzajú slovami „Ministerstvu financií Slovenskej republiky (ďalej len „ministerstvo financií“).“.“.

Nasledujúce body sa primerane prečíslujú.

Navrhovanou úpravou sa opätovne zavádza legislatívna skratka.

**Výbor NR SR pre zdravotníctvo**

**gestorský výbor odporúča s c h v á l i ť**

**3. V čl. I, 11. bode § 5 ods. 7** sa na konci pripájajú tieto slová: „a za slová „občianskeho preukazu s elektronickým čipom“ sa vkladajú slová „alebo dokladu o pobyte s elektronickým čipom“.

Ide o legislatívno-technickú úpravu; úpravou sa dopĺňa chýbajúci spôsob poskytovania údajov z elektronickej zdravotnej knižky prostredníctvom dokladu o pobyte s elektronickým čipom vyplývajúci z navrhovaného znenia zákona (napr. § 5 ods. 5 až 9, § 16).

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I, 13. bode § 5 ods. 9** sa slová „počas prítomnosti občianskeho preukazu“ nahrádzajú slovami „počas vloženia občianskeho preukazu“ a slová „v technickom zariadení“ nahrádzajú slovami „do technického zariadenia“.

Ide o legislatívno-technickú úpravu; ustanovenie sa upravuje s ohľadom na navrhované znenie § 9 ods. 8 (novelizačný bod 12.) a terminologickú jednotu.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I, 14. bode** *(§ 10 ods. 5 druhá veta)* sa za slovo „účely“ vkladajú slová „v oblasti ekonomickej štatistiky“.

Precizuje sa navrhovaný text ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I  sa za 17. bod** **vkladajú nové body 18 až 20**, ktoré znejú:

 „18. V prílohe č. 1 časti A písm. d) úvodná veta znie: „Účel poskytovania osobných údajov poskytovaných tretím stranám uvedeným v písmene f)“.

 19. V prílohe č. 1 časti A písm. e) úvodná veta znie: „Zoznam osobných údajov, ktoré možno poskytnúť tretím stranám uvedeným v písmene f)“.

 20. V prílohe č. 1 časti A písm. f) úvodná veta znie: „Tretie strany, ktorým sa poskytujú osobné údaje uvedené v písmene e) a za slová „zdravotné poisťovne,“ sa vkladajú slová „ministerstvo financií,“.“.

Nasledujúce body sa primerane prečíslujú.

Doplnenia predmetného ustanovenia súvisia so zmenou v ustanovení § 3 ods. 4 s tým, že  precizujú a zjednocujú text úvodných viet v rámci prílohy č. 1.

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I sa za 18. bod vkladá nový 19. bod**, ktorý znie:

 „19. V prílohe č. 1 časti B písm. d) úvodná veta znie: „Účel poskytovania osobných údajov poskytovaných tretím stranám uvedeným v písmene f)“.

Nasledujúce body sa primerane prečíslujú.

Doplnenie predmetného ustanovenia súvisí so zmenou v ustanovení § 3 ods. 4 a precizuje a zjednocuje text úvodných viet v rámci prílohy č. 1.

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. I, 20. bode** *(príloha č. 1 časť B písm. f))* sa na konci pripájajú slová „a za slová „zdravotné poisťovne,“ sa vkladajú slová „ministerstvo financií,“.“

Doplnenie predmetného ustanovenia súvisí so zmenou v ustanovení § 3 ods. 4.

**Výbor NR SR pre zdravotníctvo**

**gestorský výbor odporúča s c h v á l i ť**

**V čl. II sa pred 1. bod** **vkladajú nové body 1 a 2**, ktoré znejú:

 „1. V § 17 ods. 1 sa za slovo „zamerania,“ vkladajú slová „zmena druhu činnosti“.“.

 2. V § 25 ods. 1 sa za písmeno e) vkladá písmeno f), ktoré znie:

 „f) druhy činností, ktoré bude vykonávať poskytovateľ, ak ide o povolenie na prevádzkovanie tkanivového zariadenia,“.“.

Doterajšie písmeno f) sa označuje ako písmeno g).

Nasledujúce body sa primerane prečíslujú.

Navrhovaná úprava súvisí s vydávaním rozhodnutia o zmene existujúceho povolenia na prevádzkovanie činnosti tkanivového zariadenia pre zabezpečenie správnosti postupu žiadateľa o zmenu povolenia a orgánu príslušného pre vydanie povolenia a zabezpečenie správnosti údajov v registri poskytovateľov zdravotnej starostlivosti vedenom orgánom príslušným na vydanie povolenia ako aj v Národnom registri poskytovateľov zdravotnej starostlivosti vedenom Národným centrom zdravotníckych informácií.

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. III, 2. bode, § 10a ods. 2 písm. c)** sa nad slovo „bydliskom“ umiestňuje odkaz 16he.

Poznámka pod čiarou k odkazu 16he znie:

„16he) Čl. 1 písm. k) nariadenia (ES) č. 883/2004 v platnom znení.“

Ide o legislatívno-technickú úpravu; pojem sa spresňuje podľa právne záväzného aktu EÚ.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. III, 10. bode** *(§ 38eh)* sa slová „§ 38eg“ nahrádzajú slovami „§ 38ei“ a slová „§ 38eh“ sa nahrádzajú slovami „§ 38ej“.

Ide o legislatívno-technickú úpravu; v nadväznosti na zákon č. 286/2016 Z. z. *(čl. II)* a  zákon č. 356 /2016 Z. z. *(čl. I)*, ktorými sa novelizuje zákon č. 580/2004 Z. z., sa označenie ustanovenia preznačuje.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. IV, 1. bode, § 6 ods. 1 písm. b)** sa nad slovo „bydlisko“ umiestňuje odkaz 11ac.

Poznámka pod čiarou k odkazu 11ac znie:

„11ac) Čl. 1 písm. k) nariadenia (ES) č. 883/2004 v platnom znení.“

V nadväznosti na doplnenie poznámky pod čiarou sa upraví úvodná veta k poznámkam pod čiarou.

Ide o legislatívno-technickú úpravu; pojem sa spresňuje podľa právne záväzného aktu EÚ.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. IV, 5. bode** *(§ 86p****)*** sa slová „§ 86o“ nahrádzajú slovami „§ 86r“ a slová „§ 86p“ sa nahrádzajú slovami „§ 86s“.

Ide o legislatívno-technickú úpravu; v nadväznosti na zákon č. 315/2016 Z. z. *(čl. XIII)* a  zákon č. 356 /2016 Z. z. *(čl. IV)*, ktorými sa novelizuje zákon č. 581/2004 Z. z., sa označenie ustanovenia preznačuje.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311) vyjadrených v ich uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311) **s c h v á l i  ť s pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 až 13** uvedených v IV. časti spoločnej správy **s p o l o č n e** s návrhom gestorského výboru **s c h v á l i ť.**

 2. Poveril spoločného spravodajcu výborov Jozefa V a l o c k é h o predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

 Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 311a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 39 z 31. januára 2017.

Bratislava, 31. januára 2017

**Štefan Z e l n í k**

predseda

Výboru Národnej rady Slovenskej republiky

 pre zdravotníctvo